Obrazovno-kulturna Udruga “Porta” Knin

OIB: 31021695265

Račun: HR6724020061100842607 Adresa: Gojka Šuška 5, 22300, Knin

Mobitel: 00385(95)7540328

e-mail: udrugaporta@yahoo.com

GODIŠNJI IZVJEŠTAJ O RADU UDRUGE U 2019. GODINI

Izvještaj sastavila:

Predsjednica udruge

Spomenka Martić U Kninu, 26.12.2019. godine

U udruzi “Porta” Knin tijekom 2019. godine nije bilo sklopljenih Ugovora o radu, dok su temeljem 4 Ugovora o djelu bile angažirane 2 osobe na vođenju i provedbi projekata.

**Tijekom 2019. godine provodilo se 5 projekata:**

* „Čitamo za djecu”
* “Muzej za djecu”
* “Filozofski café Knin”
* “Filozofski café – modeli održivog razvoja”
* Tečaj dizajna – u partnerstvu s POU Knin, Udrugom Atribut i Gradom Kninom

**Tijekom 2019. godine udruga je provodila 2 samostalna programa:**

* Tečaj kreativnog pisanja, dramskog odgoja i vježbi nastupa
* Plesna škola “Let’s dance”

1. DONATORI

Prihod udruge su činili sljedeći izvori:

* Ministarstvo kulture
* Šibensko-kninska županija
* Grad Knin
* Nacionalni park Krka
* članarine

1. ČLANOVI UDRUGE I ORGANIZACIJSKA STRUKTURA

Udruga „Porta“ Knin tijekom 2019. godine imala je oko 62-64 člana.

Organizacijska struktura udruge definirana je **Statutom** udruge koji je usvojen na osnivačkoj skupštini 22. lipnja 2017. godine. Tijekom 2019. godine činila su ju sljedeća tijela i osobe:

**Predsjednica udruge:** Spomenka Martić

**Upravni odbor udruge:** Saša Martić, Boris Rastović, Bogdana Bjedov, Dragan Babić (preminuo u siječnju 2019. godine), Spomenka Martić

**Skupština** **udruge**: članovi osnivači i neko od aktivnih članova, po potrebi

**Likvidator udruge**: Spomenka Martić

U 2019. godini u udruzi su bile angažirane 2 osobe temeljem 4 Ugovora o djelu. Nije bilo zaposlenih temeljem Ugovora o radu.

2. REALIZACIJA PROJEKATA

* **ČITAMO ZA DJECU**

Projekt je provođen u partnerstvu s Narodnom knjižnicom zahvaljujući dobivenim sredstvima od Ministarstva kulture na natječaju za Javne potrebe u RH u kulturi za 2019. godinu te sredstvima Šibensko-kninske županije (za opremu). Program projekta se temeljio na radionicama za djecu predškolske i rane školske dobi u svrhu poticanja čitanja, razvoja kulture dijaloga i kreativnih potencijala korisnika. Obuhvatao je 10 djece mlađe dobne skupine i 10 djece starije dobne skupine. Do kraja projekta aktivnostima je obuhvaćeno 20 djece ukupno. Dio radionica se održavao u Narodnoj knjižnici Knin, a dio u prostorijama Udruge Porta i to svaki drugi četvrtak u mjesecu, počev od 1. ožujka 2019. godine do 31. kolovoza 2019. godine. Na radionicama su volonteri volonterskog centra Iskra, Udruge Porta i Narodne knjižnice Knin djeci predstavljali neki od planiranih kulturnih sadržaja (priča, pjesma, kratki video sadržaji-crtići i kratki filmovi). Tijekom radionica djeca su, vođena uputama voditelja i suvremenim metodama filozofije s djecom, dolazila do samostalnih spoznaja o predmetu razgovora, rješavala probleme i kreativno se izražavali o zadanoj temi. U ozračju suradničkog odnosa, kreirao se dijalog i vršila evaluacija problema. Narodna knjižnica je donirala prigodne knjige koje su se podijelile djeci na kraju samog projekta, a Udruga Porta je podijelila zahvalnice/pohvalnice djelatnicima knjižnice i djeci koja su sudjelovala u projektu. Projekt je financiran većinskom potporom Ministarstva kulture i potporom Šibensko-kninske županije, a planiran je i nastavak projekta za 2020. godinu uz potporu istih donatora kroz program javnih potreba u Republici Hrvatskoj.

* **MUZEJ ZA DJECU**

Program „Muzej za djecu“ provodi se od 2019. godine kao autorski program Udruge „Porta“ čiji je predlagatelj bio Kninski muzej Knin, temeljem dogovorene suradnje. Program je 2019. godine dobio značajnu potporu Ministarstva kulture na natječaju za Razvoj publike u kulturi. Projekt se temelji na promoviranju muzejskih prostora te razvoju publike kulturne baštine kod najmlađih dobnih skupina po principima muzejske pedagogije. Obuhvatao je 10 djece mlađe dobne skupine i 10 djece starije dobne skupine. Do kraja projekta aktivnostima je obuhvaćeno 20 djece ukupno. Dio radionica se održavao u prostorijama uprave Kninskog muzeja, dok se dio aktivnosti provodio u galerijskim prostorima, te otvorenim prostorima na Kninskoj tvrđavi. Na radionicama su djeci predstavljeni neki od temeljnih predmeta, običaja, načina izrade etnografske kulturne baštine. Nakon uvodnog dijela djeca bi pod vođstvom stručnih suradnika udruge Porta, po principu hands on pedagogije, samostalno izrađivala neki od predstavljenih predmeta. Sve metode su bile dobno prilagođene. Gosti na projektu su bili članovi KUD Dositej Obradović gdje su djeci predtavljena neka od zavičajnih glazbala (diple, gusle, dvojnice) te različite vrste tradicijskog pjevanja. Gosti KUD-a su bila također djeca, tak oda se potakla i vršnjačka razmjena znanja. Na kraju projekta je održana izložba dječjih radova koji su izrađivani tijekom radionica, prilikom čijeg otvorenja su djeci podijeljeni simbolični darovi. Projekt je financiran većinskom potporom Ministarstva kulture, te potporom Grada Knina, a planiran je i nastavak projekta za 2020. godinu uz potporu istih donatora kroz program javnih potreba u Republici Hrvatskoj.

* **FILOZOFSKI CAFÉ** **KNIN I FILOZOFSKI CAFÉ – MODELI ODRŽIVOG RAZVOJA**

Cjelogodišnji program Filozofskog cafea realiziran je u suradnji udruge s klubom A3. Ciklus radionica od jedne do dva puta mjesečno održavan je tijekom čitave godine u klubu A3. Program je inovativan kao jedan od suvremenih oblika filozofske prakse te je usmjeren na uključivanje svih građana u dijalog koji ima filozofsku dimenziju. Teme kao što su:

Program je financiran potporom Grada Knina, a nastavljen je i u 2019. godini uz potporu istog donatora.

* **TEČAJ DIZAJNA**

Projekt je nastao u partnerstvu s POU Knin, Udrugom Atribut i Gradom Kninom. kojeg je samostalni umjetnik Milan Zoričić osmislio i proveo u suradnji s Pučkim otvorenim učilištem iz Knina, Obrazovno-kulturnom Udrugom „Porta“, Udrugom kreativnog alternativnog razvoja kulture Atribut i Udrugom FORT design. Projekt Uvod u dizajn je dobio financijsku potporu od Grada Knina i POUK i trajao je tri mjeseca. Na 52 radionice održane tijekom tečaja educirano je 15 osoba koji su dobili certifikat i mogućnost izlaganja svojih radova na izložbama. Do sada su održane dvije izložbe radova polaznika, jedna u Gradskoj knjižnici u Šibeniku i druga u Kninskom muzeju u Kninu. Od 9. do 13. listopada izložba će se moći vidjeti i na međunarodnom okupljanju AMBIENTA na Zagrebačkom velesajmu (paviljon: 5, štand: 1a).

Prilikom raspisivanja poziva za prijave na tečaj, prijavljeno je više od predviđenog broja građana (pretežno mladih). Program je tijekom svog trajanja i prikazanih radova zadobio iznimnu pažnju javnosti, a sami polaznici zadovoljstvo pruženom kvalitetom znanja i naučenim tehnikama.

3. SAMOSTALNI PROGRAMI

* **“TEČAJ KREATIVNOG PISANJA, VJEŽBE NASTUPA I DRAMSKOG ODGOJA”**

Program je započeo u lipnju 2018. godine kao cjelogodišnji ciklus radionica edukacije u kreativnom pisanju, vježbama nastupa i dramskom odgoju, vođeni suvremenim tehnikama otvorenog tipa suradnje i kreiranja. Od tada do kraja 2019. godine održano je preko 120 sati aktivnog rada i jedna promocija zbirke poezije početkom 2019. godine koju su organizirali, osmislili i proveli korisnici programa. U sklopu obilježavanja Mjeseca hrvatske knjige, 24. listopada 2019.godine održala se i Pećkova večer. Skupina mladih autora “Pećkovi učenici” izvela je po prvi put isječke iz svog književnog stvaralaštva nastalih na radionicama kreativnog pisanja naše udruge. Projekt je sufinanciran donacijom ACI d.d. tijekom 2018. godine te članarinama polaznika. Tijekom 2019. godine projekt je financiran članarinama polaznika.

* **PLESNA ŠKOLA “LET’S DANCE”**

Samostalni program udruge započeli smo na inicijativu Grada Knina koji nam je i ustupio prostor u svojem vlasništvu (dio bivše knjižnice). Plesna škola je započela s radom od listopada 2018. godine okupivši oko 70 djece s terotiroije grada Knina i okolice. Po programu, oformljene su dvije skupine: “Solo” – mlađa skupina i “Plesoljupci”-starija skupina. Dob djece varira od 3 do 14 godina. Dva puta tjedno uz stanke za ljetne i zimske praznike, djeca pohađaju radionice na kojima se educiraju u osnovama suvremenog i standardnih plesova uz razvoj suradničkog odnosa i tjelesni odgoj. Program se nastavio i u 2019. godini uz potporu Grada Knina za nabavu ogledala i podloga. Na igralištu OŠ dr. Franje Tuđmana održana je i manifestacija “Knin pleše” na kojoj su svoja umijeća pokazali Zvončići iz KUD-a Kralja Zvonimira te Plesna škola Let’s dance sa skupinama Plesoljupci i Solo. Ovaj plesni susret dogodio se u organizaciji udruge Porta i KUD-a Kralja Zvonimira uz pomoć Grada Knina. Djeca iz Plesne škole Let”s dance sudjelovala su na velikoj priredbi Grada Knina u sklopu Adventa, te na manifestaciji Dodjela godišnjih nagrada najboljim sportašima grada Knina.

4. CILJEVI, KOMUNICIRANJE I RELEVATNOST

Ciljevi koje smo ostvarili provedbom programa su stvaranje novih programa neformalnog obrazovanja i kulturnih sadržaja u gradu Kninu, pozicioniranje udruge kao značajnog društvenog čimbenika kroz čiji rad je uspostavljen kvalitetan obrazovni, kulturni i umjetnički program. Svakodnevnim radom i otvorenim vratima te dvosmjernom komunikacijom sa korisnicima i uspostavljanjem definiranih parametara rada ostvarili smo selektivnost programskih sadržaja koji iskaču kvalitetom. Osigurali smo financijsku stabilnost udruge i pojačali vidljivost same organizacije. Proširili smo mrežu potpore i nastavili uspostavljenu suradnju s ustanovama u kulturi, ministarstvima, jedinicama lokalne samouprave te drugim udrugama u cilju razvoja novim programa i sadržaja.

Više o samom radu udruge na poveznicama internet stranica udruge i Facebook stranicama:

[www.porta-knin.hr](http://www.porta-knin.hr)

<https://www.facebook.com/Udruga-Porta-1586346354768847/>

<https://www.facebook.com/citamozadjecu/?modal=admin_todo_tour>

<https://www.facebook.com/Plesna-%C5%A1kola-Lets-dance-416980232169031/>

<https://www.facebook.com/Filozofski-caf%C3%A9-Knin-2151695848376788/?modal=admin_todo_tour>